JEDNOTJEDNI odmor 200-tinjak britanskih vojnika, pripadnika Kraljevskog ratnog zrakoplovstva koji su bili na vježbi u Udbini, a nakon toga se spustili na odmor u Zadar, gotov je, javlja RTL.

Britanski vojnici su, zabilježila je policija, sudjelovali u pet incidenata, a desetak ljudi je procesuirano.

Dio štete koju su napravili je i to da su odlomili masivni stup na Forumu. Budući da je stup težak i masivan, nije poznat način kako su ga iščupali iz ležišta i otkotrljali nekoliko metara dalje. Takvi se stupovi inače prevoze bagerima i viljuškarima.

Ostali su i dužni jako puno neplaćenih računa, urinirali su u kafićima i ispred njih, maltretirali goste i djevojke.

Tekst se nastavlja ispod oglasa

Jučer su u Petrčanima jedno dijete pokušali odvesti iz dvorišta. Ne mora značiti da su ga htjeli ukrasti, nego se samo poigrati s njime, ali otac je jednom od njih udario dva šamara i oni su pobjegli, piše RTL.

Preko britanskog veleposlanstva Britanska vojska je poručila da će istražiti slučajeve i intervenirati, odnosno sankcionirati vojnike.